01/04/2011 | Administración LocalMunicipal
A Laracha
Anuncio aprobación definitiva expediente expropiación urbanística de parcela 386 afectada polo Sistema Xeral de Equipamento Deportivo en Xermaña, Caión

A Xunta de Goberno Local, en sesión ordinaria do 4 de marzo de 2011, adoptou entre outros, o seguinte acordo: “O secretario da conta do expediente tramitado para a obtención dunha parcela situada entre a acción nº SGE-5 denominada “Campo de fútbol de A Xermaña. Caión” e o polideportivo de Caión, no lugar de Xermaña parroquia de Caión, para comunicar as dúas instalación deportivas. A Xunta de Goberno Local de 17 de setembro de 2010 acordou a iniciación do expediente expropiatorio polo procedemento de taxación conxunta que foi notificado aos interesados, publicado no BOP nº 222, do 22 de novembro de 2010, para os efectos do artigo 59.5 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación e, publicado no DOG nº 218 de data 12 de novembro de 2010 e no xornal La Voz de Galicia de 25 de novembro de 2010 abrindo un período de información pública. As alegacións presentadas foron informadas polo redactor do proxecto de expropiación, o enxeñeiro técnico agrícola Roberto Rotaru Porcell. De conformidade co sinalado no artigo 21.1 j) da Lei 7/1985, de 2 de abril, Reguladora das Bases do Réxime Local, correspóndelle ao sr. Alcalde a aprobación dos instrumentos de xestión urbanística e, conforme ao art.3.4 do Regulamento de Expropiación Forzosa, art.85 da Lei de Expropiación Forzosa e á disposición adicional segunda da Lei de Contratos do Sector Público correspóndelle a adquisición de bens por contía inferior a 3 millóns de euros e non superior ao 10% dos recursos ordinarios do orzamento. Non obstante, a Alcaldía delegou na Xunta de Goberno Local as atribucións expresadas anteriormente mediante Resolución de 18 de xuño de 2007, polo que a Xunta de Goberno Local, por unanimidade dos membros presentes ACORDA: PRIMEIRO.- Desestimar polos motivos que se dirán a alegación co número de rexistro de entrada 25 do 3 de xaneiro de 2011, presentada por Purificacion Pilar Jastrzebska El Ghannay e Jacobo Jose Dolon Notario, S. A., representado por Diana Mariana Mainero Butnarasu, reclamando: que o titular da parcela é actualmente Mármoles Gumersindo Rey, S. A. e maior valoración para a parcela, propoñendo a valoración en base ás fichas da Consellería de Facenda da Xunta de Galicia e alegando que o concello permutou a parcela colindante a un prezo de 18,06 euros/m² no ano 1995. MOTIVOS: - En canto á titularidade da parcela de Mármoles Gumersindo Rey, S. A., tense en conta a información para futuras notificacións aínda que ponse de manifesto que no castastro a finca aparece como de titularidade de Olga Lidia Aboulibada Lopez de la Franca de xeito que para o cobro, ademais da representación deberá acreditar a titularidade rexistral de Mármoles Gumersindo Rey, S. A. ou acadar previamente a modificación catastral se houbera lugar, sen prexuízo de acreditar a titularidade segundo se sinalará; noutro caso procederase á consignación do prezo na Caixa Xeral de Depósitos. - En canto ao prezo desestímase: segundo os artigos 21, 22, 23 e 28 do Texto Refundido da Lei do solo (Real decreto lexislativo 2/2008, de 20 de xuño), para a valoración do Solo Rústico débese empregar o denominado Método de Capitalización de Rendas, segundo o estado no momento ao que deba entenderse referida a valoración. A valoración aportada pola titular en base ás fichas da Consellería de Facenda da Xunta de Galicia, conforme ao art.90 da Lei 58/2003, de 17 de decembro, ten validez tributaria a efectos dos tributos que xestione dita administración non sendo aplicable en valoracións para procesos de expropiación para os que se utilizará o Texto Refundido da Lei do Solo aprobado por Real decreto lexislativo 2/2008, de 20 de xuño. En relación coa parcela adquirida polo concello no ano 1995 foi mediante permuta e non expropiación e por un prezo de 12,50 m² (en tanto que a finca tiña 1.442 m²), finca que foi permutada posteriormente ao propio Olga Lidia Aboulibada Lopez de la Franca no ano 1998 (con 998 m² aos que quedou reducida a finca trala construcción dunha pista de acceso ao polideportivo), segundo documentación que el mesmo aporta, cunha valoración de 994 pesetas/m² (5,97 euros/m²) de acordo co valor catastral no ano 1997. SEGUNDO.- Aprobar definitivamente o expediente de taxación conxunta, que implicará, de conformidade co art.144 da Lei 9/2002, de 30 de decembro, de Ordenación Urbanística e Protección do Medio Rural de Galicia, a declaración de urxencia da ocupación dos bens e dereitos afectados. TERCEIRO.- Notifica-lo presente acordo aos interesados titulares de bens e dereitos que figuran no expediente, conferíndolles un prazo de vinte días, durante os que poderán manifestar por escrito a súa desconformidade coa valoración establecida no expediente aprobado. CUARTO.- Entender aceptada a valoración e determinado o prezo xusto definitivamente e de conformidade se os interesados non formulasen oposición no prazo de vinte días sinalado. QUINTO.- Publicar o presente acordo no BOP co fin de que xurda os efectos previstos no artigo 59.5 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación. SEXTO.- Poñer novamente de manifesto a conveniencia de presentar certificación rexistral e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo o título xustificativo do seu dereito completado con certificación negativa do Rexistro da Propiedade; noutro caso, procederase a consignar na Caixa Xeral de Depósitos o importe do prezo xusto da finca. SÉTIMO.- Dar traslado do presente acordo aos interesados comunicándolles que contra este acordo que pon fin á vía administrativa poderán interpoñer recurso contencioso - administrativo, ante o Xulgado do Contencioso Administrativo da Coruña, no prazo de dous meses, contados a partir do día da notificación da presente resolución ou, no seu caso, da publicación do mesmo no BOP (artigos 8 e 46 da Lei 29/1998, do 13 de xullo, reguladora da xurisdición contencioso administrativa) ou, con carácter previo á interposición do recurso contencioso-administrativo poderase interpoñer, con carácter potestativo, recurso de reposición ante o propio órgano que ditou o acordo, no prazo de un mes, en cuxo caso, o prazo para a presentación do recurso contencioso-administrativo empezará a contar desde a notificación da resolución desestimatoria, se fora expresa, ou despois da súa desestimación tácita, que se producirá se, no prazo de un mes, non se resolve o recurso de reposición interposto, sen prexuízo da posibilidade de utilizar calquera outro recurso que estime procedente”. A Laracha, 24 de marzo de 2011 O alcalde José Manuel López Varela